2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2020.gada 9.jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu,   
14. panta pirmās daļas 5. punktu, [19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu,   
19.1 pantu, [30.](https://likumi.lv/ta/id/52951-epidemiologiskas-drosibas-likums#p30) panta trešo daļu, [31.](https://likumi.lv/ta/id/52951-epidemiologiskas-drosibas-likums#p31) panta piekto daļu,   
39. panta pirmo un otro daļu, [Covid-19 infekcijas izplatības pārvaldības likuma](https://likumi.lv/ta/id/315278-covid-19-infekcijas-izplatibas-parvaldibas-likums)4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu,   
[6.1panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu un [6.3panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46 nr.) šādus grozījumus:

1. Papildināt noteikumus ar 56.4 punktu šādā redakcijā:

"56.4 Ja persona atgriežas no nebūtiska ceļojuma no trešajām valstīm, tas ir, jebkāda mērķa ceļojuma, kas nav iekļauts šo noteikumu 37. punktā, viņa:

56.4 1. 10 dienas pēc iebraukšanas Latvijā nodrošina pašizolāciju savā dzīvesvietā vai brīvi izvēlētā Latvijas tūristu mītnē no Latvijas Investīciju un attīstības aģentūras administrētā tūristu mītņu saraksta, kam ir izstrādāti nepieciešamie drošības protokoli;

56.4 2. Ieceļojot Latvijā, nekavējoties veic testu, tuvākajā pieejamajā testēšanas punktā, ja tas nav iespējams, persona atzīmē informāciju informācijas sistēmā tīmekļvietnē (covidpass.lv) un nekavējoties dodas uz tūristu mītni no Latvijas Investīciju un attīstības aģentūras administrētā tūristu mītņu saraksta un testu veic tuvākajā iespējamajā laikā:

56.4 2.1.ja tests ir negatīvs - persona dodas uz savu dzīvesvietu pašizolācijā un ievēro šo noteikumu 56.punktā noteiktās prasības;

56.4 2.2. ja persona neveic testu vai, ja tests ir pozitīvs - persona nekavējoties dodas obligātajā izolācijā uz tūristu mītni no Latvijas Investīciju un attīstības aģentūras administrētā tūristu mītņu saraksta, ievērojot šo noteikumu 54.punktā noteiktās prasības, un informē tūristu mītni par nebūtiskā ieceļotāja no trešajām valstīm bez testa vai ar pozitīvu testu statusu.

56.4 2.3. Tūristu mītnei ir pienākums informēt Valsts policiju par personas nenakšņošanu vai ilgstošu neatrašanos tūristu mītnē izolācijas perioda laikā;

56.43. Ja persona ir veikusi testu un tests ir pozitīvs - tūrisma pakalpojuma sniedzēja pienākums ir nodrošināt personas transportēšanu uz tūristu mītni izolācijai;

56.44. Ja persona nav veikusi testu un dodas izolācijā tūristu mītnē, izdevumi sedzami no personas līdzekļiem. Ja persona veikusi testu un tas ir pozitīvs, persona var saņemt valsts atbalsta līdzfinansējumu atbilstoši “Par personu, kurām apstiprināta Covid-19 infekcija, un to kontaktpersonu atbalsta programmas izmitināšanai tūristu mītnē uz pašizolācijas laiku programmai. "

56.45. Tūrisma pakalpojumu sniedzējam ir pienākums informēt Valsts policiju par visām personām, kas ir iegādājušās tūrisma pakalpojumu uz trešajām valstīm, neatkarīgi vai caur Rīgas vai citu valstu lidostām, un ievadīt visu ceļotāju datus informācijas sistēmā tīmekļvietnē (covidpass.lv)."

2.Papildināt noteikumu XIII. nodaļu “Noslēguma jautājumi” ar 89.punktu šādā redakcijā:

"89.Šo noteikumu 56.4 un56.5 punkta regulējums ir attiecināms uz visiem attiecīgo punktu subjektiem, kas atgriežas Latvijas Republikā četru nedēļu laikā kopš šo noteikumu spēkā stāšanās."

Ministru prezidents A. K. Kariņš

Ekonomikas ministrs J. Vitenbergs